CELEX: 32021D1797
Language: bg
Date: 2021-10-05 00:00:00
Title: Решение (ЕС) 2021/1797 на Съвета от 5 октомври 2021 година за позицията, която трябва да се заеме от името на Европейския съюз в рамките на Комитета за асоцииране в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на изменението на допълнение XVII-3 (Приложими правила по отношение на телекомуникационните услуги), допълнение XVII-4 (Приложими правила по отношение на пощенските и куриерските услуги) и допълнение XVII-5 (Приложими правила по отношение на услугите по международен морски транспорт) към приложение XVII към посоченото споразумение

12.10.2021   
               
               
                  BG
               
               
                  Официален вестник на Европейския съюз
               
               
                  L 361/48
               
            
         РЕШЕНИЕ (ЕС) 2021/1797 НА СЪВЕТА
         от 5 октомври 2021 година
         за позицията, която трябва да се заеме от името на Европейския съюз в рамките на Комитета за асоцииране в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на изменението на допълнение XVII-3 (Приложими правила по отношение на телекомуникационните услуги), допълнение XVII-4 (Приложими правила по отношение на пощенските и куриерските услуги) и допълнение XVII-5 (Приложими правила по отношение на услугите по международен морски транспорт) към приложение XVII към посоченото споразумение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 и член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (наричано по-нататък „споразумението“), влезе в сила на 1 септември 2017 г.
                  
               
                     (2)
                  
                  
                     Съгласно член 11 от приложение XVII към споразумението, Комитетът за асоцииране в състав „Търговия“ може да реши да измени разпоредбите на това приложение.
                  
               
                     (3)
                  
                  
                     Комитетът за асоцииране в състав „Търговия“ ще приеме решение за изменение на допълнение XVII-3 (Приложими правила по отношение на телекомуникационните услуги), допълнение XVII-4 (Приложими правила по отношение на пощенските и куриерските услуги) и допълнение XVII-5 (Приложими правила по отношение на услугите по международен морски транспорт) към приложение XVII към споразумението.
                  
               
                     (4)
                  
                  
                     В съответствие с членове 114, 124 и 138 от споразумението Съюзът и Украйна признават значението на сближаването на съществуващото законодателство на Украйна с това на Съюза. Украйна трябва да гарантира, че действащите ѝ закони и бъдещото ѝ законодателство постепенно ще бъдат приведени в съответствие с достиженията на правото на Съюза.
                  
               
                     (5)
                  
                  
                     Предвид това, че няколко акта на Съюза измежду изброените в допълнение XVII-3 (Приложими правила по отношение на телекомуникационните услуги), допълнение XVII-4 (Приложими правила по отношение на пощенските и куриерските услуги) и допълнение XVII-5 (Приложими правила по отношение на услугите по международен морски транспорт) към приложение XVII към споразумението бяха изменени или отменени след парафирането на текста на споразумението на 30 март 2012 г., е необходимо въпросните допълнения да бъдат изменени и съответно някои срокове да бъдат променени, за да се вземе предвид постигнатият от Украйна напредък в процеса на сближаване на нейните закони с достиженията на правото на Съюза.
                  
               
                     (6)
                  
                  
                     Поради това е целесъобразно да бъде определена позицията, която трябва да се заеме от името на Съюза в рамките на Комитета за асоцииране в състав „Търговия“, тъй като Решението за изменение на допълнение XVII-3 (Приложими правила по отношение на телекомуникационните услуги), допълнение XVII-4 (Приложими правила по отношение на пощенските и куриерските услуги) и допълнение XVII-5 (Приложими правила по отношение на услугите по международен морски транспорт) към приложение XVII към споразумението ще бъде задължително за Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Комитета за асоцииране в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, във връзка с изменението на допълнение XVII-3 (Приложими правила по отношение на телекомуникационните услуги), допълнение XVII-4 (Приложими правила по отношение на пощенските и куриерските услуги) и допълнение XVII-5 (Приложими правила по отношение на услугите по международен морски транспорт) към приложение XVII към споразумението се основава на проекта на решение на посочения комитет (1).
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 5 октомври 2021 година.
            
               
                  За Съвета
               
               
                  Председател
               
               A. ŠIRCELJ
            
         
         
            (1)  Вж. док. ST 11503/21 на адрес http://register.consilium.europa.eu.